बांदा. यूपी के बांदा जिले में एक युवक ने तुरपाई की सुई के बारीक छेद में 911 धागे डालकर रिकॉर्ड बनाने का दावा किया है। इस कारनामे को करने में उसे सिर्फ 160 मिनट में लगे है। इस काम को करने के बाद लोगों को हैरानी हो रहीं है कि इतनी जल्दी कोई ये काम कैसे कर सकता है। ये है पूरा मामला...
- सुई के बारीक नाके में बांदा शहर के मोहल्ला गूलरनाका निवासी आशीष कुमार ने 911 धागे पिरोकर अपने जुनून को अमली जामा पहनाया है। लगातार कई साल की कड़ी मेहनत के बाद आशीष आखिरकार सुई में 911 धागे पिरोने में कामयाब हुआ है। और इस काम में उसे 2 घण्टे 40 मिनट का समय लगता है।
- आशीष का मानना है कि इस तरह का काम आजतक किसी ने नहीं किया है और आने वाले समय में गिनीज़ बुक ऑफ़ वर्ल्ड रिकॉर्ड में उसका नाम जरुर दर्ज होगा।
- आशीष बताते हैं कि 1997 में वह झांसी गए थे जहांं एक व्यक्ति को उसने सुई में कई धागे डालते देखा था। उसी के बाद उसने इस असंभव को संभव बनाने के लिए कसम खाई थी। लगातार तभी से वह सुई में धागे पिरोने की प्रैक्टिस करने लगा और आज 160 मिनट में 911 धागे पिरोने में पारंगत हो चूका है।
- आशीष के भाई का कहना है कि शुरु-शुरु में पूरा परिवार उसके इस जुनून से परेशान थे। इसके लिए उसे काफी फटकार भी मिलती थी। लेकिन बाद में उसकी लगन देखकर सभी ने उसका हौसला बढ़ाया और आज सभी को उस पर गर्व है।
hin_Deva hin_Deva hin_Deva hin_Deva hin_Deva